ORDE do 5 de febreiro de 2013 pola que se modifica a autorización do centro privado Montecastelo, do concello de Vigo.
Consellería de Cultura, Educación e Ordenación Universitaria — III. Outras disposicións — 18/02/2013

O representante da titularidade do centro privado Montecastelo, do concello de Vigo, solicita a supresión do ciclo formativo de grao medio (CM) Equipos Electrónicos de Consumo, e do ciclo formativo de grao superior (CS) Mantemento Electrónico, e a autorización do CS Automatización e Robótica Industrial. Tamén solicita autorización para impartir o CM Sistemas Microinformáticos e Redes en quenda de mañá.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro.
1. Suprimir o ciclo formativo de grao medio de Equipos Electrónicos de Consumo e o ciclo formativo de grao superior de Mantemento Electrónico, e autorizar a implantación do ciclo formativo de grao superior de Automatización e Robótica Industrial, no centro privado que se sinala:
Denominación xenérica: centro privado.
Denominación específica: Montecastelo.
Código do centro: 36011191.
Domicilio: r/ Doutor Paz Pardo, 84, A Gandariña.
Localidade: Vigo.
Concello: Vigo.
Provincia: Pontevedra.
Titular: Fomento de Centros de Enseñanza, S.A.
2. Con respecto ao ciclo formativo de grao superior de Mantemento Electrónico suprimirase o primeiro curso ao remate do curso académico 2012/13, e o segundo curso ao remate do curso académico 2013/14.
3. Composición resultante:
• Educación infantil: 3 unidades.
• Educación primaria: 6 unidades.
• Educación secundaria obrigatoria: 4 unidades.
• Bacharelato: 4 unidades, das modalidades de Ciencias da Natureza e da Saúde e Humanidades e Ciencias Sociais.
– Quenda de mañá:
• 1 CM Sistemas Microinformáticos e Redes (2 unidades para 30 alumnos/as cada unha).
• 1 CM Instalacións Eléctricas e Automáticas (2 unidades para 30 alumnos/as cada unha).
– Quenda de mañá e tarde:
• 1 CS Automatización e Robótica Industrial (2 unidades para 30 alumnos/as cada unha).
Segundo.
Para a posta en funcionamento das ensinanzas que se autorizan, a Xefatura Territorial da Consellería de Educación e Ordenación Universitaria de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Terceiro.
Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto.
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 5 de febreiro de 2013